સીબીઆઇએ જણાવ્યું હતું કે ૧૨ ઓક્ટોબર, ૨૦૧૫ના રોજ પ્રથમ એલઓસી ઈશ્યૂ કરાઈ ત્યારે માલ્યા પહેલેથી વિદેશમાં હતા. નવેમ્બરમાં તેઓ પરત આવ્યા ત્યારે બ્યૂરો ઓફ ઇન્ફોર્મેશને પૂછ્યું હતું કે માલ્યાને અટકાયતમાં લેવા કે નહીં. તેના જવાબમાં સીબીઆઈએ બ્યૂરો ઓફ ઇન્ફોર્મેશનને જણાવ્યું હતું કે માલ્યા સિટિંગ સાંસદ હતા અને તેમની સામે વોરંટ ન હતું. ૨ માર્ચ ૨૦૧૬ના રોજ માલ્યા છેલ્લી વખત ભારત છોડી ગયા તે પહેલા કેટલીક વખત તેઓ વિદેશ ગયા હતા. અસ્થાના હેઠળ SITને ૬ જૂન, ૨૦૧૬ના રોજ તપાસ સોંપાઈ હતી.